**МАЛЧИН, ХУВИАРАА ХӨДӨЛМӨР ЭРХЛЭГЧИЙН ТЭТГЭВРИЙН ДААТГАЛЫН ШИМТГЭЛИЙГ НӨХӨН ТӨЛҮҮЛЭХ ТУХАЙ ХУУЛЬД ӨӨРЧЛӨЛТ ОРУУЛАХ ХУУЛИЙН ТӨСӨЛД ХИЙСЭН ЗАРДЛЫН ТООЦООНЫ ТАЙЛАН**

Хууль тогтоомжийн тухай хуулийн 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргаж, зардал, үр өгөөжийн харьцааг энэ хуулийн 12.1.4-т заасан аргачлалын дагуу тодорхойлно” гэж заасны дагуу Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах хуулийн төсөл батлагдсанаар үйл ажиллагаанд үүсэх зардлыг Монгол Улсын Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын дагуу урьдчилсан байдлаар тооцлоо.

Өөрчлөлт оруулах хуулийн төсөл батлагдан хэрэгжиж эхэлснээр төрийн байгууллага, хуулийн этгээд болон хувь хүнд хир хэмжээний зардал үүсэх магадлалыг урьдчилан гаргах зорилготой. “Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт”-ийн зохицуулалтууд нь хуулийн этгээд болон иргэнд шинээр зардал үүсэхгүй болно.

Хуулийн төслөөр зөвхөн шинээр бий болж буй үүрэгтэй холбогдох зардал тооцогдож байгаа тус бодит статистик тоо баримтыг шууд ашиглах боломжгүй тохиолдлыг ижил төстэй ажил үйлчилгээнд тулгуурлан аргачлалын 2.5.2 дахь заалтад үндэслэн баримжаалан тохиолдлын тоог тогтоосон болно.

**Зардал тооцсон субьект**:

Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах хуулийн төслийн зорилт нь малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэхтэй холбоотой харилцаа учир даатгуулагч, Нийгмийн даатгалын байгууллагад нөлөөлөл үзүүлэх зардлыг тооцов.

*Хууль төслийг хэрэгжүүлэхтэй холбоотой зардлыг тооцохдоо дараах нийтлэг зарчмыг баримталсан. Үүнд:*

* өнөөдрийн хүчин төгөлдөр мөрдөж буй хуульд тусгаагүй байсан хуулийн төсөлд шинээр орсон зардлыг тооцох;
* үнэн бодит тоо мэдээлэлд тулгуурлах;
* хуулийн төслийг 2021 оноос хэрэгжинэ гэж үзэн зардлыг тооцох;

**I. НИЙГМИЙН ДААТГАЛЫН САНД ҮҮСЭХ ЗАРДЛЫН ТООЦОО**

**2020 оны үр дүн**

|  |  |  |  |  |  |
| --- | --- | --- | --- | --- | --- |
| Үзүүлэлт | Батлагдсан\* |  | Тодотгосон\*\* | Хамрагдсан\*\*\* | Төлсөн шимтгэл\*\*\*\* /тэрбум.төг/ |
| Малчин, Хувиараа хөдөлмөр эрхлэгч |  88,019  |  |  28,513  |  11,610  | 21.3 |
| Үүнээс: малчин  |  34,594  |  |  11,587  |  10,702  | 20.1 |

Тайлбар:

 \*2020 оны төсөвт анх 88 019 хүн хамрагдана гэж тооцоолсон.

 \*\*2020 оны төсвийн тодотгол хийхэд 28513 хүн хамрагдана гэж 59506 хүнээр бууруулан тооцсон.

 \*\*\*2020 оны 11 сарын урьдчилсан байдлаар 11 610 хүн хамрагдсаны 10702 нь малчин байна.

 \*\*\*\*Эдгээр иргэд нийт 21.3 тэрбум төгрөгийн шимтгэл төлсөн байна. Эдгээр иргэдээс 6.5 мянган хүн 2020 онд тэтгэврээ тогтоолгож, 9.8 тэрбум төгрөгийн тэтгэвэр авсан байна. Энэ нь төлсөн шимтгэлийн тал нь 2020 ондоо буцаан зардал болж гарсан гэсэн үг ба 2021 онд эдгээр хүмүүс тэтгэврээ үргэлжлүүлэн авах тул 2022 оноос цэвэр алдагдал хүлээх эрсдэлтэй гарах магадлалтай юм.

Эрсдэлийн дүгнэлт:

 -Ковид19 цар тахлын нөлөөлөл /гэвч орон нутаг, ялангуяа сумдад хөл хорио бараг тогтоогоогүй, зарим аймаг, сумдын хөдөлгөөнийг хорьсон боловч энэ нь хугацааны хувьд богино байсан/

 -1990-2000 оны хоорондох хугацааны 11 жилийн нөхөн даатгалд 607 мянган хамрагдаж нэгэнт жилтэй болсон тул нэмж зардал гаргах шаардлагагүй гэж ихэнхи хүн үзэж байгаатай холбоотой.

**2021 онд хамрагдах магадлал**

|  |  |  |  |
| --- | --- | --- | --- |
| Үзүүлэлт | Хамрагдах\* хүний тоо  | Нөхөн төлөх дундаж жил  | Төлөх шимтгэл /тэрбум.төг/ |
| Малчин, Хувиараа хөдөлмөр эрхлэгч |  6000  | 3.1 | 10.7 |
| Үүнээс: малчин  | 5400  | 3.7 | 10.1 |

 Тайлбар:

 \*2020 оны дүнгээс харахад ихэвчлэн тэтгэврийн насанд дөхсөн эрэгтэй, эмэгтэй насны бүлэг нөхөн даатгалд хамрагдсан байна. Энэ ангиллаар тооцвол 6000-8000 орчим хүн хамрагдах магадлалтай байна.

 Нийгмийн даатгалын байгууллагын 2020 оны 12 дугаар сарын мэдээгээр хамрагдвал зохих иргэдийн 33 хувь буюу 9.2 мянган малчин, хувиараа хөдөлмөр эрхлэгч хамрагдаж, 17.7 тэрбум төгрөгийг тэтгэврийн даатгалын шимтгэлийг нөхөн төлсөн байна. Эдгээр иргэдээс 6.5 мянган иргэн шинээр тэтгэвэр тогтоолгож, тэтгэвэрт 9.8 тэрбум төгрөг зарцуулсан байна.

 2021 оны 01 дүгээр сарын 01-ний өдрөөс малчин, хувиараа хөдөлмөр эрхлэгчид нийгмийн даатгалын нөхөн төлөх хуулийн зохицуулалт үргэлжилбэл. 6 мянга орчим малчин хувиараа хөдөлмөр эрхлэгчид хамрагдах магадлалтай байна. Дээрх 6 мянган малчин, хувиараа хөдөлмөр эрхлэгчид дунджаар 3.1-нээс 3.7 жилийн нөхөн төлөлт хийж 10.1-10.7 тэрбум төгрөг нийгмийн даатгалд хуримтлал үүснэ.

   Засгийн газрын 2020 оны 01 дүгээр сарын 22-ны өдрийн 24 дүгээр тогтоолоор цэргийн болон нийгмийн даатгалын сангаас олгож  байгаа 500.0 мянга хүртэлх төгрөгийн тэтгэврийг инфляцийн түвшинтэй уялдуулан 30.0 мянга, 500.0 мянга ба түүнээс дээш төгрөгийн тэтгэврийг 25.0 мянган төгрөгөөр нэмэгдүүлэхээр шийдвэрлэсэн. Ингэснээр бүрэн тэтгэврийн  доод хэмжээ 350.0 мянга, хувь тэнцүүлсэн тэтгэврийн доод хэмжээ 300.0 мянган төгрөг,  дундаж тэтгэвэр 409.0 мянган төгрөг болон нэмэгдэж байна.

Үүний дагуу магадлалын хувьд 3000 малчин, хувиараа хөдөлмөр эрхлэгчид тооцоход сар тутмын 350.000 төгрөг\*12 сар = 4.200.000 төгрөг жилд 12.6 тэрбум төгрөгийн нэмэлт зардал шаардагдана.

**II. ИРГЭНД /ДААТГУУЛАГЧИД/ ҮҮСЭХ ЗАРДЛЫН ТООЦОО**

Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах хуульд өөрчлөлт орсноор иргэдэд нэмэлт зардал гарахгүй. Уг хуулийн төсөл нь өмнө хэрэгжиж байсан хуулийн нийгмийн даатгалын шимтгэлийг тооцох журмын дагуу явагдах учир нэмэгдэл зардал иргэдэд гарахгүй.

Мөн хуулийн өөрчлөлтийн төсөл нь зөвхөн малчин, хувиараа хөдөлмөр эрхлэгчдийн нийгмийн даатгалын нөхөн төлөх эрх зүйн орчинг бий болгож байх тул бусад нийгмийн даатгал төлөгч нарт нөлөөлөл үүсэхгүй болно.

**III. ТӨРИЙН БАЙГУУЛЛАГАД ҮҮСЭХ ЗАРДЛЫН ТООЦОО**

**2021 оны нөхөн төлөх магадлалын тооцоо.**

|  |  |  |  |
| --- | --- | --- | --- |
| Үзүүлэлт | Хамрагдах\* хүний тоо  | Нөхөн төлөх дундаж жил  | Төлөх шимтгэл /тэрбум.төг/ |
| Малчин, Хувиараа хөдөлмөр эрхлэгч |  6000  | 3.1 | 10.7 |
| Үүнээс: малчин  | 5400  | 3.7 | 10.1 |

**2021 оны тэтгэврт хамрагдах тоо, зардлын тооцоо./магадлал/**

|  |  |  |  |  |
| --- | --- | --- | --- | --- |
| Үзүүлэлт | Хамрагдах\* хүний тоо  | Тэтгэвэр /1 сараар/  | Тэтгэвэр жилээр | Нийт зардал /тэрбум.төг/ |
| Малчин, Хувиараа хөдөлмөр эрхлэгч |  3000  | 305.000 төгрөг | 4.200.000 төгрөг | 12.6 |

Магадлалын хувьд 3000 малчин, хувиараа хөдөлмөр эрхлэгчид тооцоход сар тутмын 350.000 төгрөг\*12 сар = 4.200.000 төгрөг жилд 12.6 тэрбум төгрөгийн нэмэлт зардал шаардагдана.

Эрсдэлийн дүгнэлт: Хэрэв 2021 онд сунгаж хэрэгжүүлбэл, 2021 оны эцэст иргэд бас сунгах хүсэлт тавина. Энэ нь сайн дурын даатгалын шударгаар олон жил төлж байгаа бусад хүмүүст сөрөг сэтгэгдэл төрүүлэх үйлдэл болж, нөхөн даатгуулах юм чинь одоо төлөх хэрэггүй юм байна гэсэн сэдлийг улам төрүүлэх болно. Мөн 2021 оны баталсан тооцоонд ачаалал үүсч төсөвт нэмэлт зардал гарах магадлал.

***Хууль тогтоомжид заасан үүргийг гүйцэтгэхтэй холбогдон гарах зардал***

 Хуулийн этгээдийн хувьд хууль тогтоомжид заасан үүргийг гүйцэтгэхтэй холбогдуулан шинээр ажлын байр нэмэгдэхгүй юм.

-------оОо-------